అదితి సైగల్

అదితి సైగల్ (జననం 1998 సెప్టెంబరు 21), ఆమెని  అభిమానులు డాట్ అని కూడా పిలుచుకుంటారు, ఒక భారతీయ ఇండీ సంగీతకారురాలు, నటి. ఫోర్బ్స్ ఇండియా 2024లో 30 అండర్ 30 జాబితాలో ఆమెను చేర్చింది.

 ప్రారంభ జీవితం 
అదితి సైగల్ షెనా గమత్, అమిత్ సైగల్ దంపతుల కుమార్తె. ఆమె తల్లి ఢిల్లీకి చెందిన నాటక కళాకారిణి, నటి, ఆమె బ్యాండ్ బాజా బరాత్, దేవ్ డి వంటి చిత్రాలలో పనిచేసింది..ఆమె తండ్రిని భారతదేశంలోని రాక్ సంగీత సమాజంలో పాపా రాక్ అని పిలుస్తారు, ఆయన రాక్ సంగీతకారుడు, భారతదేశపు మొట్టమొదటి రాక్ పత్రిక రాక్ స్ట్రీట్ జర్నల్ వ్యవస్థాపకుడు. ఆమె తల్లిదండ్రులు 2006లో పరస్పరం విడాకులు తీసుకున్నారు. ఆమె తన తాతయ్య, మేనమామలు అశోక్ కుమార్ సైగల్, మధు సైగల్ ల సంరక్షకత్వంలో పెరిగింది.

 విద్యాభ్యాసం 
అదితి తన పాఠశాల విద్యను భారతదేశంలోని ఇంటర్నేషనల్ అమెరికన్ బోర్డింగ్ స్కూల్, వుడ్స్టాక్ స్కూల్ నుండి పూర్తి చేసి, తరువాత వేల్స్లోని బాంగోర్ విశ్వవిద్యాలయంలో చదివి, అక్కడ సంగీతం, సృజనాత్మక రచనలో డిగ్రీని పూర్తిచేసింది. ఆ తరువాత, ఆమె గ్లాస్గో విశ్వవిద్యాలయం నుండి మాస్టర్స్ డిగ్రీని అభ్యసించింది.

 కెరీర్ 

 సంగీతం 
అదితి సైగల్ ఆరేళ్ల వయసులో పియానో వాయించడం ప్రారంభించింది, 12 ఏళ్ల వయసులో సంగీతాన్ని స్వరపరిచింది. ఆమె కళాశాల సంవత్సరాలలో, ఒక బ్యాండ్లో భాగంగా ఉంది. 2017లో, ఆమె కెరీర్ వైరల్ హిట్ 'ఎవ్రీబడీ డ్యాన్స్ టు టెక్నో' తో విజయవంతమైంది.

ఆమె జూలై 2021లో ఖమోషన్ ని విడుదల చేసింది. ఆమె ఇతర పాటల్లో ఎవ్రీబడీ డ్యాన్స్ టు టెక్నో వంటివి ఉన్నాయి.

 నటన 
జోయా అక్తర్ దర్శకత్వం వహించిన 2023 చిత్రం, ది ఆర్చీస్ లో ఎథెల్ మగ్స్ పాత్రను పోషిస్తూ ఆమె తన నటనా రంగ ప్రవేశం చేసింది.

 ఫిల్మోగ్రఫీ 

 సినిమాలు 
+సంవత్సరంశీర్షికపాత్రగమనిక మూలం2023ది ఆర్చిస్ఎథెల్ మగ్స్నెట్‌ఫ్లిక్స్ సినిమా

 మూలాలు 

వర్గం:1998 జననాలు
వర్గం:జీవిస్తున్న ప్రజలు